Document ID: 31994R0468

Uredba Komisije (ES) št. 468/94
z dne 2. marca 1994
o spremembi Priloge VI k Uredbi (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil [1], kakor je bila nazadnje spremenjena z Uredbo Komisije (EGS) št. 2608/93 [2], in zlasti člena 13 Uredbe,
ker se v skladu s členom 16(5) Uredbe (EGS) št. 2092/91 snovi, ki niso naštete v Prilogi VI, ne smejo več uporabljati 12 mesecev po vzpostavitvi Priloge VI, četudi so bile te snovi dovoljene skladno z obstoječimi nacionalnimi predpisi;
ker nekatere države članice menijo, da bi bilo treba nekatere proizvode dodati v Prilogo VI, in so Komisiji poslale zahteve, da podprejo te premisleke;
ker iz teh zahtev izhaja, da so nekatere sestavine nekmetijskega izvora nujno potrebne, da se omogoči primerna proizvodnja ali shranjevanje nekaterih živil; ker so te snovi običajno prisotne tudi v naravi;
ker iz teh zahtev izhaja, da je treba nekatere kmetijske proizvode dodati v oddelek C Priloge VI in so potrebni, ker se za te proizvode zdi, da v Skupnosti niso proizvedeni v zadostnih količinah v skladu z ekološko pridelavo, medtem ko je po drugi strani nekatere druge proizvode treba črtati;
ker so ukrepi, predvideni v tej uredbi, v skladu z mnenjem odbora iz člena 14 Uredbe (EGS) št. 2092/91,
SPREJELA NASLEDNJO UREDBO:
Člen 1
Priloga VI k Uredbi (EGS) št. 2092/91 se spremeni, kakor je opredeljeno v Prilogi k tej uredbi.
Člen 2
Ta uredba začne veljati 15 dni po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. marca 1994

Labels: 7
3
17
6